Mina, nagu ka suur osa teist,
olen üks kahest miljardist inimesest maakeral,
kes elavad linnas.
Ma ei tea kuidas teil, aga minul on selliseid päevi,
kui ma tunnen selgelt,
kui palju ma sõltun teistest inimestest
peaaegu kõige jaoks oma elus.
Mõnel päeval võib see olla isegi natuke hirmutav.
Kuid tegelikult olen täna siia tulnud rääkima sellest,
kuidas seesama vastastikune sõltuvus
on tegelikult äärmiselt võimas sotsiaalne infrastruktuur,
mida me võime rakendada,
et lahendada mõned tõsised ühiskonnaprobleemid,
juhul kui me töötame koos vaba tarkvaraga.
Paar aastat tagasi,
lugesin The New York Times ajakirjaniku Michael Pollani artiklit,
kus ta väitis, et kui kasvatada kasvõi osa enda toidust ise,
on see üks parimaid asju,
mida me saame keskkonna heaks teha.
Siis, kui ma seda artiklit lugesin,
oli talve keskpaik
ja mul ei olnud kindlasti ruumi suurele mullakogusele
minu New Yorgi korteris.
Nii et ma olin põhimõtteliselt valmis leppima
järgmise Wired ajakirja lugemisega,
kavatsedes teada saada, kuidas eksperdid püüavad leida lahenduse
meie kõikidele tulevikuprobleemidele.
Aga see oli tegelikult täpselt see mõte,
mida Michael Pollan oma artiklis väljendas -
just sellel hetkel, kui me anname
vastutuse kõikide asjade eest üle spetsialistidele,
loome me sellise segaduse,
mida me näeme toidusüsteemis.
Niisiis, juhtumisi tean ma tänu oma tööle,
kuidas NASA on kasutanud hüdropoonikat,
et uurida toidu kasvatamist kosmoses.
Ja tegelikult on võimalik saada korralikku toitainete saaki,
kasutades kõrge kvaliteediga vedelat pinnast,
mis voolab üle taimede juurestiku.
Köögivilja taimedele
tundub minu korter ilmselt
sama võõras nagu väliskosmos.
Aga ma võin pakkuda veidi loomulikku valgust
ja aastaringselt kliima-automaatikat.
Aega edasi kerides - kaks aastat hiljem:
nüüd on meil aknafarmid,
mis on vertikaalsed hüdropoonilised platvormid
toidu kasvatamiseks siseruumides.
Ja kuidas see toimib - seal on pump allosas,
mis saadab perioodiliselt osa sellest toitelahuse vedelikust üles,
mis siis valgub allapoole läbi taimede juurestiku,
mis on kinnitatud savigraanulites -
seega ei ole seal mulda.
Valgus ja temperatuur varieerub
iga akna mikrokliimaga,
nii et aknafarm
nõuab talupidajat,
kes peab otsustama,
millised põllukultuure ta oma aknafarmis kasvatama hakkab
ja kas ta hakkab oma taimi toitma orgaaniliselt.
Tol ajal polnud aknafarm midagi muud,
kui tehniliselt keerukas mõte,
mis nõudis palju testimist.
Ja ma tõesti tahtsin, et see oleks avatud projekt,
sest hüdropoonika
on praegu üks kiiremini kasvavaid patenteerimise valdkondi
Ameerika Ühendriikides
ja see võib muutuda
veel üheks selliseks valdkonnaks nagu Monsanto,
kus meil on paljude ettevõtete intellektuaalomand
takistusena inimeste toidu teel.
Nii et ma otsustasin, et selle asemel, et luua toode,
võiksin hoopis avada selle projekti
tervele hulgale koos töötavatele arendajatele.
Paar esimest süsteemi, mille me lõime, võiks öelda - töötasid.
Me suutsime kasvatada umbes ühe salati nädalas
tüüpilise New Yorgi korteri aknal.
Ja me suutsime kasvatada kirsstomatit ja
kurke ning igasuguseid teisi taimi.
Kuid paar esimest süsteemi
olid lekkivad ja valjud energiatarbijad,
mida Martha Stewart ei oleks kindlasti kunagi heaks kiitnud.
(Naer)
Selleks et saada kokku rohkem arendajaid,
lõime sotsiaalse meedia saidi,
kuhu paigustasime disainilahendused,
selgitasime, kuidas nad töötasid,
ja me läksime isegi nii kaugele,
et tõime välja nende süsteemide vead.
Ja siis me kutsusime inimesi üle kogu maailma
meiega koos ehitama ja katsetama.
Nii et tegelikult on sellel leheküljel
nüüd 18 000 inimest.
Ja meil on aknafarmid
üle kogu maailma.
Mida me teeme,
on see, mida NASA või suurettevõtja
kutsuks U&A ehk uurimis-ja arendustegevus.
Aga meie nimetame seda U & A-S-I,
ehk uuri ja arenda seda ise.
Näiteks
Jackson tegi ettepaneku,
et me kasutaksime õhupumpasid veepumpade asemel.
Me ehitasime terve hulga süsteeme, et see õigesti tööle saada,
aga kui me lõpuks seda suutsime,
vähendas see meie süsiniku jalajälge peaaegu poole võrra.
Tony Chicagos võttis ette kasvatamise eksperimente,
nagu paljud teised aknafarmerid,
ja tal õnnestus panna oma maasikaid vilja kandma
üheksa kuu vältel vähese valguse tingimustes
lihtsalt muutes orgaanilisi toitaineid.
Ja Soome aknafarmerid
kohandasid oma akende talud
pimedatele Soome talvepäevadele,
varustades need LED tuledega taimete kasvatamiseks
ja nüüd on nende projekt vabalt kättesaadav.
Nii et aknafarmid arenevad
läbi kiire kohandamise protsessi
ja on sarnased tarkvarale.
Ja iga avaliku projekti
tegelik kasu on koosmõju,
ühelt poolt selliste probleemide vahel,
mida inimesed kogevad oma süsteeme kohandades,
oma konkreetsete vajaduste jaoks, ja teiselt poolt
universaalsete murede vahel.
Nii et minu põhimeeskonnal ja minul
on võimalik keskenduda täiustamisele,
mis tegelikult toob kasu kõigile.
Ja me saame tähelepanu pöörata uustulnukate vajadustele.
Tee-seda-ise huvilistele
pakume tasuta, hästi testitud juhiseid,
nii et igaüks, kõikjal maailmas,
saab sellise süsteemi endale tasuta ehitada.
Ja selle süsteemi patenteerimine on praegu käigus ning
õigus kulub kogukonnale.
Ja et seda projekti rahastada,
aitame luua tooteid,
mida me müüme koolidele ja eraisikutele,
kellel ei ole aega, et ehitada oma süsteeme.
Meie kogukonnas
on esile kerkinud teatud kultuur.
Meie kultuuris on parem olla testija,
kes toetab kellegi teise ideed,
kui olla lihtsalt ideede looja.
Mida me sellest projektist saame?
Me saame toetust oma tööle,
samuti võimaluse reaalselt aidata kaasa
keskkonnahoiule
muul moel, kui lihtsalt uusi lambipirne sisse kerides.
Aga ma arvan, et Eileen väljendab kõige paremini,
mida me tegelikult sellest saame,
mis on koostöötamise rõõm.
Nii ta väljendas, mis tunne on näha,
et keegi teises mailma otsas
võttis kasutusele sinu idee, ehitas selle üles
ja siis tunnustas sind panuse eest.
Kui me tõesti tahame näha sellist laia tarbijakäitumise muutumist,
millest me kõik räägime,
keskkonnakaitsjate ja toiduinimestena,
võibolla me peame lihtsalt loobuma mõistest "tarbija"
ja järgima inimesi, kes teevad asju.
Avatud projektidel on tavaliselt oma hoog.
Ja mida me näeme, on see, et U & A-S-I
on jõudnud kaugemale lihtsatest aknafarmides ja LED'idest
kuni päikesepaneelide ja akvapooniliste süsteemideni.
Ja me ehitame eelnevate põlvkondade
innovaatiliste ideede vundamendile.
Ja tuleviku põlvkondadel on tõesti vaja,
et me muudaksime oma eluviise juba nüüd.
Seega kutsume teid meiega ühinema,
uuesti avastama
ühinenud kodanike väärtust,
ning kuulutama,
et me kõik oleme jätkuvalt pioneerid.
(Aplaus)